b'\n_START_ARTICLE_\nI Kathimerini\n_START_PARAGRAPH_\nI Kathimerini (gr\xc3\xa6sk: \xce\x97 \xce\x9a\xce\xb1\xce\xb8\xce\xb7\xce\xbc\xce\xb5\xcf\x81\xce\xb9\xce\xbd\xce\xae, Den daglige) er en gr\xc3\xa6sk avis, der udgives i Athen. F\xc3\xb8rste udgave var p\xc3\xa5 gaden 15. september 1919. Den udkommer i en gr\xc3\xa6sk udgave og en forkortet udgave p\xc3\xa5 engelsk. Den engelske udgave s\xc3\xa6lges separat i USA, Gr\xc3\xa6kenland og Cypern og i Gr\xc3\xa6kenland og Cypern som till\xc3\xa6g til International New York Times (tidligere International Herald Tribune)._NEWLINE_Avisen, som udkommer i broadsheet-format, anses traditionelt for at v\xc3\xa6re en konservativ stemme af h\xc3\xb8j journalistisk kvalitet blandt gr\xc3\xa6ske medier). Den var s\xc3\xa5ledes h\xc3\xb8jst kritisk overfor den antiroyale Eleftherios Venizelos i begyndelsen af det 20. \xc3\xa5rhundrede og senere over for Papandreou-familien i efterkrigstiden.'